Οικογένεια Μπέρκλεϋ

Η οικογένεια Μπέρκλεϋ είναι μία παλαιά αγγλική οικογένεια ευγενών.   Είναι μία από τις λίγες οικογένειες στη Βρετανία, που μπορούν να εντοπίσουν την πατρογονική τους καταγωγή σε έναν Αγγλο-Σάξονα πρόγονο της προ-Νορμανδικής εποχής (οι άλλες τέσσερις είναι η οικογένεια Άρντεν, η οικογένεια Σουίντον, η οικογένεια Γουέντγουορθ και η οικογένεια Γκρίντλεϊ).   Η οικογένεια Μπέρκλεϋ διατηρεί την κατοχή μεγάλου μέρους των εδαφών που κατείχε από τον 11ο και 12ο αι., με επίκεντρο το Κάστρο Μπέρκλεϋ στο Γκλόστερσιρ, το οποίο εξακολουθεί να ανήκει στην οικογένεια.   

 Ιστορία 
αριστερά|μικρογραφία|Αεροφωτογραφία του Κάστρου του Μπέρκλεϋ από τον Jan Kip, χαραγμένη για τον αρχαιοδίφη σερ Ρόμπερτ Άτκυνς, «Η Αρχαία και Παρούσα Κατάσταση του Γκλόστερσιρ», 1712.

Η οικογένεια Μπέρκλεϋ κατάγεται από την ανδρική γραμμή του Ρόμπερτ ΦιτςΆρντινγκ (απεβ. 1170), 1ου φεουδαρχικού βαρόνου του Μπέρκλεϋ, στο Γκλόστερσιρ, λέγεται γιος του Χάρντινγκ του Μπρίστολ, γιου του Ίντνοθ του Κονστάβλου (Άλνοντ), υψηλού αξιωματούχου υπό τον βασιλιά Εδουάρδο τον Ομολογητή . Η σύζυγός του ήταν η Εύα ΦιτςΧάρντινγκ. 

Το Κάστρο του Μπέρκλεϋ, η έδρα της βαρονίας, και η γειτονική πόλη Μπέρκλεϋ βρίσκονται στην κομητεία του Γκλόστερσιρ και βρίσκονται περίπου 5 μίλια δυτικά του Ντάρσλεϊ και 18 μίλια νοτιοδυτικά του Γκλόστερ, και βορειοανατολικά του Μπρίστολ. Η τοποθεσία έχει απονείμει διάφορους τίτλους στην οικογένεια ανά τους αιώνες, συμπεριλαμβανομένων του βαρόνου Μπέρκλεϋ (βαρόνος με διαταγή), του κόμη του Μπέρκλεϋ και του μαρκησίου του Μπέρκλεϋ.  

Το βασιλικό αρχοντικό (manor) του Μπέρκλεϋ παραχωρήθηκε αρχικά από τον Γουλιέλμο Α΄ τον Κατακτητή στον Νορμανδό Ρογήρο ντε Μπέρκλεϋ υπό την φεουδαρχική ιδιότητα του ελεύθερου αγροκτήματος. Ωστόσο, το βασιλικό αρχοντικό ιδιωτικοποιήθηκε από τον Ερρίκο Β' (1154–1189) λίγο πριν γίνει βασιλιάς. Το μεγαλύτερο μέρος του αρχοντικού στη συνέχεια παραχωρήθηκε εκ νέου στον υποστηρικτή και χρηματοδότη του, τον Αγγλοσάξονα Ροβέρτο ΦιτςΧάρντινγκ (απεβ. 1170) του Μπρίστολ, ως φεουδαρχική βαρονία. Δημιουργήθηκε επίσης μία 2η βαρονία για την αρχική οικογένεια, η οποία διατήρησε τις δικές της γαίες εντός του αρχοντικού του Μπέρκλεϋ ως βαρονία του Ντάρσλεϋ.  

Λίγο αργότερα, υπό την ενθάρρυνση του Ερρίκου Β', ο οποίος είχε σαφώς μετανιώσει για τις συνέπειες της στέρησης της περιουσίας του Ρογήρου, οι δύο οικογένειες συνήψαν σύμβαση για τον γάμο μεταξύ του μεγαλύτερου γιου και κληρονόμου της καθεμίας και της μεγαλύτερης κόρης της άλλης.  Αν και ολοκληρώθηκε μόνο ο γάμος του Μωρίς ΦιτςΧάρντινγκ και της Αλίκης ντε Μπέρκλεϋ, οι κληρονόμοι του Ροβέρτου ΦιτςΧάρντινγκ υιοθέτησαν έτσι το επώνυμο "ντε Μπέρκλεϋ" και καθιέρωσαν αυτή τη γραμμή ως οι φεουδάρχες βαρόνοι του Κάστρου του Μπέρκλεϋ. 

Και οι δύο γραμμές των Μπέρκλεϋ προήλθαν επομένως από εξαδέλφια, αλλά η γραμμή των φεουδαρχών βαρόνων του Μπέρκλεϋ, που κατάγονταν από τον ΦιτςΧάρντινγκ στην ανδρική γραμμή, ήταν η πιο ισχυρή. Τόσο με δίκαια όσο και με αθέμιτα μέσα, απέκτησαν την υπεροχή όλων των εδαφών στο Μπέρκλεϋ τον 13ο και 14ο αιώνα, και θα έπαιζαν εξέχοντα ρόλο στην βρετανική ιστορία τους επόμενους αιώνες. Η αρχική οικογένεια εξαφανίστηκε στην Αγγλία, αλλά η σκωτική Οικογένεια Μπάρκλεϋ προέρχεται στην εξ αρρενογονίας γραμμή από την αρχική οικογένεια.  

 Κλάδος Μπρούτον 
μικρογραφία|Ο σερ Μωρίς Μπέρκλεϋ και οι δύο σύζυγοί του, εκκλησία της Σαιντ Μαίρυ, Μπρούτον.

Ο κλάδος των Μπρούτον προέρχεται από τον Μωρίς Μπέρκλεϋ (από το 1514 έως το 1581), έναν πολιτικό που ανέβηκε ραγδαία στην αυλή των Τυδώρ. Προερχόταν από τους Μπέρκλεϋ του Στόουκ Γκίφορντ, έναν πλάγιο κλάδο της κύριας οικογένειας Μπέρκλεϋ, ως απόγονος του σερ Μωρίς ντε Μπέρκλεϋ (14ος αι.), νεότερου γιου του Μωρίς ντε Μπέρκλεϋ 2ου βαρόνου του Μπέρκλεϋ. Αυτός ο σερ Μωρίς, πριν σκοτωθεί στην πολιορκία του Καλαί το 1347, είχε αποκτήσει το Στόουκ Γκίφορντ το 1337, και ίδρυσε τη γενεαλογία του Μπέρκλεϋ του Στόουκ Γκίφορντ.  

Πλέον μακρινός εξάδελφος της κύριας γραμμής, στη σταδιοδρομία του, το αρχικό πλεονέκτημα του σερ Μωρίς των Τυδώρ ήταν ο 2ος γάμος της μητέρας του με τον σερ Ιωάννη ΦιτςΤζέιμς, λόρδο Πρόεδρο του Βασιλικού Δικαστηρίου, 1526–1539. Μέχρι το 1538, αυτό τον είχε φέρει στην οικογένεια του Τόμας Κρόμγουελ, από τον οποίο πέρασε στην βασιλική οικογένεια μέχρι το 1539.  Έκτισε ένα σπίτι στη θέση της Μονής Μπρούτον, λάφυρα της Διάλυσης των Μοναστηριών, ενσωματώνοντας ορισμένα από τα κτίρια, αλλά αυτό κατεδαφίστηκε το 1786. Ο «κλάδος Μπρούτον» της οικογένειας παρήγαγε μία σειρά από αξιοσημείωτες προσωπικότητες μέχρι τον 18ο αι., συμπεριλαμβανομένων πέντε βαρόνων Μπέρκλεϋ του Στράτον (εξέλειπε το 1773) και τεσσάρων υποκομήτων ΦιτςΧάρντινγκ (εξέλειπε το 1712), καθώς και του Γουλιέλμου Μπέρκλεϋ κυβερνήτη της Βιρτζίνια. Η πλατεία Μπέρκλεϋ στο Λονδίνο οφείλει το όνομά της σε αυτόν τον κλάδο. Ένα από τα πιο διακεκριμένα μέλη της οικογένειας ήταν η Ελισάβετ πριγκίπισσα Μπέρκλεϋ, η μοναχοκόρη του Αυγούστου Μπέρκλεϋ 4ου κόμη του Μπέρκλεϋ και της συζύγου του, Ελισάβετ Ντραξ, χήρας του Γουλιέλμου Κρέιβεν 6ου βαρόνου Κρέιβεν και μοργανατική σύζυγος του Αλεξάνδρου μαργράβου του Βρανδεμβούργου-Άνσμπαχ, αδελφού της βασίλισσας Καρολίνας.  

Γενεαλογία Οικογένειας Μπέρκλεϋ

Οικόσημα

 Δείτε επίσης 
 Αγγλοσαξονική καταγωγή – η οικογένεια Άρντεν
 Αγγλοσαξονική καταγωγή – η οικογένεια Σουίντον
 Αγγλοσαξονική καταγωγή – η οικογένεια Γουέντγουορθ
 Αγγλοσαξονική καταγωγή – η οικογένεια Γκρίντεϊ

 Σημειώσεις 

 Αναφορές 
 Virgoe, Roger, BERKELEY, Sir Maurice I (πριν από το 1514–81), από το Bruton, Νότια Ουαλία, Ιστορία του Κοινοβουλίου στο Διαδίκτυο, πρόσβαση στις 22 Νοεμβρίου 2015

 Βιβλιογραφία 
 Cokayne, GE, The Complete Peerage, νέα έκδοση, Τόμος 2, σελ. 118–149, Μπέρκλεϋ
 Σάντερς, IJ English Baronies, Οξφόρδη, 1960, σελ. 13, Μπέρκλεϋ
 Smyth, John. Οι Βίοι των Μπέρκλεϋ, Λόρδων της Τιμής, Κάστρου και Έπαυλης του Μπέρκλεϋ από το 1066 έως το 1618, επιμ. Sir John Maclean, 3 τόμοι, Gloucester, 1883-1885 (πρώτη δημοσίευση περίπου το 1628)
 Τόμος 1, 1883
 Τόμος 2, 1883
 Τόμος 3, 1885

 Εξωτερικοί σύνδεσμοι 
 "Archival material relating to the Berkeley family". UK National Archives. Edit this at Wikidata

Κατηγορία:Αγγλικές οικογένειες